**Brawn-Mercedes**|  |
| Pilnas pavadinimas | Brawn GP Formula One Team |
| Komandos bazė | Brackley, Northamptonshire grafystė, Jungtinė Karalystė |
| Komandos vadovai |  Ross Brawn |
| Pilotai |  Jenson Button   Rubens Barrichello |
| Debiutavo | 2009 m. Australijos Grand Prix |
| Dalyvavo GP | 16 |
| Čempionai |   |
| Konstruktorių įskaita: | 1 (2009) |
| Pilotų įskaita: | 1 (2009) |
| Laimėta GP | 8 |
| Pole pozicijos | 5 |
| Greičiausių ratų | 4 |
| Paskutinis sezonas | 2009 m. |
|

**Brawn GP** – buvusi Formulės 1 ekipa, susikūrusi prieš pat 2009 m. sezoną. Kuomet su finansiniais sunkumais susidūrė japonų Honda F1 ekipa, 2009 m. kovo 6 d. buvo patvirtinta, kad ją perpirko ir pervadino Ross Brawn. Naujos ekipos bolidus varė Mercedes-Benz varikliai, o juos pilotavo ankstesnės ekipos pilotai - Jensonas Buttonas ir Rubens Barrichello. Naująjį bolidą ekipa pirmą kartą išbandė kovo 7 d.

Debiutantė nugalėjo 2009 m. Formulės 1 sezone, o jos lenktynininkas Jenson Button tapo čempionų asmeninėje įskaitoje.

2009 m. lapkričio 16 d. oficialiai paskelbta, kad vokiečių automobilių gamintojas Mercedes įsigijo 75,1 % ekipos akcijų, taip ją perpirkdamas iš Ross Brawn, ir pervadino į Mercedes Grand Prix.

2009 m. sezonas
---------------

R.Barrichello priešsezoniniuose bandymuose Barselonoje
Iš karto po bolido pristatymo Brawn GP ekipa dalyvavo savo pirmuosiuose bandymuose Ispanijoje. Kelias bandymų dienas šios ekipos pilotai J. Buttonas ir R. Barrichello buvo greičiausi tarp visų dalyvavusių. Kovo 12 d. brazilas R. Barrichello pasiekė geriausią tarpsezonio Katalonijos trasos rato įveikimo laiką (1:18.926 min.). Pats Barrichello po bandymų kalbėjo, jog ši ekipa gali būti naujojo sezono staigmena visiems.

Pirmosiose lenktynėse Australijoje ekipa įrodinėjo savo pranašumą - lyderiavo visose treniruotėse, o kvalifikacijoje užėmė pirmąją eilę. Pirmas buvo J. Buttonas, o jo komandos draugas R. Barrichello lenktynėse startavo antras. Abu pilotai ir lenktynėse finišavo šiose pozicijose pelnydami dublį naujai įkurtai komandai pirmosiose jos lenktynėse. Pergalę Buttonas šventė ir antrosiose sezono lenktynėse Malaizijoje, kurios dėl smarkaus lietaus buvo sustabdytos.

Rėmėjai
-------

Prieš pat sezono pradžią ekipa paskelbė apie pirmąją rėmimo sutartį - nauja komandos rėmėja tapo koncernas "Virgin Group".

Formulės 1 rezultatai
---------------------

(**paryškinti rezultatai** pole pozicijos, *pasvirę rezultatai* greičiausi ratai)

| Sezonas | Pakaba | Variklis | Padangos | Pilotai | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Taškai | Vieta |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009 | Brawn BGP 001 | Mercedes-Benz FO 108W V8 | **B**
 |  | AUS | MAL | CHN | BHR | ESP | MON | TUR | GBR | GER | HUN | EUR | BEL | ITA | SIN | JPN | BRA | ABU | **172** | **1** |
|  Jenson Button | **1** | ***1*** | 3 | 1 | **1** | **1** | *1* | 6 | 5 | 7 | 7 | Ret | 2 | 5 | 8 | 5 | 3 |
|  Rubens Barrichello | 2 | 5 | *4* | 5 | *2* | 2 | Ret | 3 | 6 | 10 | 1 | 7 | 1 | 6 | 7 | **8** | 4 |

Šaltiniai
---------

1. ↑  Oficialu: R. Brawnas perėmė „Honda" valdymą Archyvuota kopija 2009-03-09 iš Wayback Machine projekto.
2. ↑  „Mercedes takes over Brawn". www.bbc.co.uk. 2009-11-16. Nuoroda tikrinta 2009-11-16.
3. ↑  Bandymai: 2009-03-12, Barselona Archyvuota kopija 2009-03-14 iš Wayback Machine projekto.
4. ↑  R. Barrichello: „Brawn GP" – sezono staigmena Archyvuota kopija 2009-03-16 iš Wayback Machine projekto.
5. ↑  Oficialu: „Virgin" tapo „Brawn" rėmėja Archyvuota kopija 2009-03-31 iš Wayback Machine projekto.

Nuorodos
--------


|  |  |
| --- | --- |
|  | **Vikiteka: Brawn GP** – vaizdinė ir garsinė medžiaga  |

* Oficiali ekipos svetainė Archyvuota kopija 2009-03-07 iš Wayback Machine projekto.